تورکیه جمهوریتی ایچکی ایشلر وزیری سلیمان سویلو، اجتماعی ترماق آرقه لی نشر قیلگن پیامیده شیرناق نینگ سیلوپی چیکه حدودیده 2 ته تروریست جنگری نینگ تاثیرسیز وضعیت گه کیلتیریلگن لیگینی معلوم قیلیب،
"یورت ایچیده گی تروریست سانی 445 نفرگه توشدی. انشالله ترورچیلیک بو اولکه نینگ قسمتی بولیشدن چیقه دی. ینه بیرآز صبر و اورونیش شرط" دیب افاده ایتگن.
شیرناق ولایتی نینگ سیلوپی تومنی و ایلاغیز ولایتی نینگ اریجاک تومنی چیکه حدودلریده جاندارم قومندانلیگی تامانیدن آلیب باریلگن عملیاتلرده 4 نفر تروریست جنگری تاثیرسیز وضعیت گه کیلتیریلدی.
ایچکی ایشلر وزیرلیگی تامانیدن بیریلگن بیاناتده، ایچکی خوفسیزلیک عملیاتلری چوکاتیده شیرناق نینگ سیلوپی چیکه حدودیده 2 ته تروریست جنگری نینگ تاثیرسیز وضعیت گه کیلتیریلگن لیگی بیلدیریلدی.
عین دمده ایلازیغ ولایتی اریجاک تومنی گورسه داغی منطقه سیده یوز بیرگن توقنه شووده 2 ته تروریست جنگری نینگ جسدی قولگه کیریتیلگن لیگی قید ایتیلدی.
دیاربکر سیلوان تومنی چیکه حدودلریده جاندارم قومندانلیگی تامانیدن آلیب باریلگن عملیاتده 2 تروریست تاثیرسیز وضعیت گه کیلتیریلدی.
بو منطقه لرده عملیاتلر اوزلیکسیز دوام ایتماقده.
توناون هم ایران چیگره سیده تثبیت ایتیلگن بولووچی ترور تشکیلاتی پی کاکا منسوبی 4 ته تروریست جنگری تاثیرسیز وضعیت گه کیلتیریلگندی.
باشقه تاماندن، تونچ ایلی نینگ اواجیق چیکه حدودیده اویوشتیریلگن عملیاتده تاثیرسیز وضعیت گه کیلتیریلگن 6 ته تروریست دن بیرته سی نینگ قیدیروو رویخطیده گی صادق آقمز ایکن لیگی معلوم قیلیندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
